Pildiga mosaiikklaasvardad
*Millefiori* jaoks valmistatud mosaiikklaasdetailid *murrine*, üksik "lill" on *murrina*
David Patcheni loodud mosaiikklaasvaas, 20. sajand
**Mosaiikklaas** on klaasanum või -ese, mis on kokku sulatatud eelnevalt ette valmistatud, näiteks mustriks või kujundiks laotud väikestest klaasitükkidest või -kiududest. Tehnikat kasutatakse mosaiikvarraste või muude mosaiikosade valmistamiseks ja nende edasiseks töötlemiseks, näiteks helmeste, inkrustatsioonide, anumate ja muude esemete valmistamiseks.

Sõnavara
--------

### *Murrine*

Mosaiikklaasitehnika esimene etapp on mosaiikklaasvarda valmistamine. Nimetus igasugustele mosaiikvarda lõikudele, mida kasutatakse mosaiikklaasitehnikas, on erinevates kirjapiltides *murrine* või *murrhine* (ainsus on *murrina*). Termin pärineb 19. sajandi Veneetsiast (Murano meistrid nimetasid Rooma mosaiikvaagnate väga häid reproduktsioone, mida nad hakkasid valmistama 1870. aastatel, *vetri murrini*) ja tänapäeval kasutatakse sõna *murrine* kaubanduses pooltoodetena ringlevate mosaiikvardalõikude nimetusena.

### *Millefiori*

 *Pikemalt artiklis Millefiori*
Lille- või mõne sarnase radiaalse motiiviga mosaiikvardadetaile kasutatakse *millefiori*-klaasi valmistamisel. Mõnikord kasutatakse kogu mosaiikklaasitehnika kohta sõna "millefiori". See termin pärineb tegelikult 15. sajandi Veneetsiast ja sõna *millefiori*-klaas kasutamist antiikmaterjali kontekstis mosaiikklaasi sünonüümina peavad klaasikunstnikud ebatäpseks ja desorienteerivaks.

Ajalugu
-------

Mosaiikklaas kuulub puhumiseelsete klaasitehnikate hulka. Vanimad mosaiikklaasi näited pärinevad Mesopotaamiast ja Egiptusest umbes 15. sajandist eKr. Seejärel võeti see tehnika pärast sajanditepikkust pausi uuesti kasutusele nii hellenistlikus kui Rooma ühiskonnas. Väga kõrge taseme saavutas mosaiikklaasi valmistamine Roomas ajavahemikus 30. aastaist eKr kuni 50. aastateni. Hellenistlik ja rooma mosaiikklaas oli omakorda inspiratsiooniallikaks järgnevate perioodide klaasimeistritele. Pärast puhumistehnika leiutamist avastati sajandeid varjus olnud mosaiiktehnika taas islami kunstis eelkõige Lähis-Ida maades 8.–9. sajandil ja pärast katkestust uuesti 15. sajandi Veneetsias. Pärast 16. sajandit vajus mosaiikklaasi tehnika uuesti unustusse ja selle taasilmumine toimus 19. sajandi keskel Veneetsias, kust see levis üle Euroopa ja on tänapäeval kujunenud paljude klaasikunstnike väljendusvahendiks kogu maailmas.

Pildid
------

### Vanaaeg ja keskaeg

* Rooma keisririigis ajaarvamise vahetuse paiku valmistatud mosaiikklaasist taldrikRooma keisririigis ajaarvamise vahetuse paiku valmistatud mosaiikklaasist taldrik
* Rooma mosaiikklaasanuma tükk 1. sajandistRooma mosaiikklaasanuma tükk 1. sajandist
* Lillemustriga Rooma mosaiikklaashelmes Aleksandriast EgiptusestLillemustriga Rooma mosaiikklaashelmes Aleksandriast Egiptusest
* Vasesulamist Rooma kaunistusnaast mosaiikklaasemailiga, 1.–3. sajandistVasesulamist Rooma kaunistusnaast mosaiikklaasemailiga, 1.–3. sajandist
* Rooma mosaiikemaili kasutamine kärgemailis või oterdisena, anglosaksi õlapannal Sutton Hoo laevkalmest 6.–7. sajandistRooma mosaiikemaili kasutamine kärgemailis või oterdisena, anglosaksi õlapannal Sutton Hoo laevkalmest 6.–7. sajandist
* Mosaiikklaasplaatide tükid, tehtud 9. sajandil islamimaadesMosaiikklaasplaatide tükid, tehtud 9. sajandil islamimaades
* Klaasese, valmistatud 800.–900. aastatel IraagisKlaasese, valmistatud 800.–900. aastatel Iraagis

### Renessanss ja barokk

* Üksikust murrina'st lõigatud Veneetsia ševroonhelmed, 16. sajandÜksikust *murrina*'st lõigatud Veneetsia ševroonhelmed, 16. sajand
* Millefiori-klaasist kannu või kruusi tükk 16. sajandist*Millefiori*-klaasist kannu või kruusi tükk 16. sajandist
* Vahetuskaubanduse jaoks Aafrikaga toodetud millefiori-helmed 16. ja 17. sajandistVahetuskaubanduse jaoks Aafrikaga toodetud *millefiori*-helmed 16. ja 17. sajandist

### Hilisemad

* Veneetsia millefiori-helmes 19. sajandistVeneetsia *millefiori*-helmes 19. sajandist
* 1872. aastal valmistatud millefiori-tehnikas klaasvaas1872. aastal valmistatud *millefiori*-tehnikas klaasvaas
* 1900. aasta paiku Muranos valmistatud klaasvaas, Fratelli Toso1900. aasta paiku Muranos valmistatud klaasvaas, Fratelli Toso
* Millefiori-helmed 1920. aastatest*Millefiori*-helmed 1920. aastatest
* Eli Crystali mosaiikklaasvaas, 20. sajandEli Crystali mosaiikklaasvaas, 20. sajand
* Ameerika kunstniku Dante Marioni loodud suur mosaiikklaasvaas, 20. sajandAmeerika kunstniku Dante Marioni loodud suur mosaiikklaasvaas, 20. sajand
* Mosaiikklaasist taldrikudMosaiikklaasist taldrikud

Viited
------

1. ↑  Kunstileksikon. Tallinn, 2001
2. ↑  E. Käsper-Lennuk. Mosaiikklaas. Magistritöö. Tallinn, 2003
3. ↑
4. ↑  E. Käsper-Lennuk. Mosaiikklaas. Magistritöö. Tallinn, 2003
5. ↑  E. Käsper-Lennuk. Mosaiikklaas. Magistritöö. Tallinn, 2003

Välislingid
-----------

* E. Käsper-Lennuk. Mosaiikklaas. Magistritöö. Tallinn, 2003
* Millefiori Mosaic Glass. - Millefiori Art Supply